6709 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 717 

10 Αυγούστου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αφετηρίας μέτρησης των υψών στο Ο.Τ. 
140 της περιοχής Αττικού Άλσους, του εγκεκριμέ¬ 


νου ρυμοτομικού σχεδίου Αθηνών (Ν. Αττικής). 1 

Καθορισμός πλάτους οδού, στον οικισμό Ν. Σουλίου, 
του Δήμου Εμμ. Παπά Ν. Σερρών, μεταξύ των οικο¬ 
πέδων των κληρ. Κούντιου Μαγδαληνής, κληρ. Ζα- 
μπάκη Δημ., κληρ. Λιούσα Μαρίας, Πεχλιβανίδη, 

Ζιάκα Θεοδοσίου και Καμπράνη Γεωργίου. 2 

Τροποποίηση ρυμοτομικού σχεδίου Αθηνών στο Ο.Τ. 
42/1996 με άρση και επανεπιβολή απαλλοτρίωσης 
στην οδό Ευέλπιδος Λέκκα. 3 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 7317/17.2.2004 κοινή 
υπουργική απόφαση «Περί έγκρισης τοπικού ρυ¬ 
μοτομικού σχεδίου στην εκτός σχεδίου περιοχή 
Κορίτες - Κόντρα - Αγίας Μαρίνας Δ. Κρωπίας» 4 


ΑΠΟΦΑΣΕΙ Σ 

Αριθ. 33107 (1) 

Καθορισμός αφετηρίας μέτρησης των υψών στο Ο.Τ. 140 
της περιοχής Αττικού Άλσους, του εγκεκριμένου ρυ¬ 
μοτομικού σχεδίου Αθηνών (Ν. Αττικής). 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 160 (παρ. 1,2) και 261 του 
από 14.7.1999 Π.Δ/τος «Κώδικας Βασικής Πολεοδομικής 
Νομοθεσίας» (Δ'580). 

2. Τις διατάξεις της παρ. 3α εδ. αατου άρθρου 29 του Ν. 
2831/2000 «Τροποποίηση των διατάξεων του Ν. 
1577/1985 «Γενικός Οικοδομικός Κανονισμός» και άλλες 
πολεοδομικές διατάξεις» (Α' 140), όπως αυτό αντικατα- 
στάθηκε με το άρθρο 10 του Ν. 3044/2002 «Μεταφορά 
Συντελεστή Δόμησης και ρυθμίσεις άλλων θεμάτων αρ¬ 
μοδιότητας Υπουργείου Περιβάλλοντος, Χωροταξίας και 
Δημοσίων Έργων» (Α' 197). 


3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), που προστέ¬ 
θηκε με το άρθρο 27του Ν. 2081/1992 (Α' 154) και τροπο¬ 
ποιήθηκε με την παρ. 2α του άρθρου 1 του Ν. 2469/1997 
(Α' 38). 

4. Την υπ’ αριθ. 4881/19.5.2004 απόφαση του Πρωθυ¬ 
πουργού και του Υπουργού Περιβάλλοντος, Χωροταξίας 
και Δημοσίων Έργων «ανάθεση αρμοδιοτήτων Υπουργού 
Περιβάλλοντος, Χωροταξίας και Δημοσίων Έργων στους 
Υφυπουργούς Περιβάλλοντος, Χωροταξίας και Δημο¬ 
σίων Έργων» (Β' 754). 

5. Την 141/2004 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Η αφετηρία μέτρησης των υψών στο Ο.Τ. 140 της πε¬ 
ριοχής Αττικού Άλσους του εγκεκριμένου ρυμοτομικού 
σχεδίου Αθηνών (Ν. Αττικής) καθορίζεται ως εξής: 

Α. I) Μεσαία οικόπεδα: 

α) Η αφετηρία μέτρησης του ύψους του κτιρίου, είναι η 
στάθμη του πεζοδρομίου στο μέσο της κύριας όψης ανε¬ 
ξαρτήτως αν αυτή τοποθετείται κοντά ή πάνω στη ρυμο¬ 
τομική γραμμή. 

β) Σε δρόμο με κλίση, όταν το οικόπεδο έχει μεγάλο μή¬ 
κος προσώπου, η κύρια όψη του κτιρίου διαιρείται σε τμή¬ 
ματα μήκους όχι μικρότερου των οκτώ (8) μέτρων και ού¬ 
τε μεγαλύτερου των είκοσι πέντε (25) μέτρων. 

Αφετηρία μέτρησης του ύψους καθενός από τα παρα¬ 
πάνω τμήματα της κύριας όψης, είναι η στάθμη του πεζο¬ 
δρομίου στο μέσο αυτών. 

II) Γωνιακά οικόπεδα: 

Σε περίπτωση γωνιαίου, δισγωνιαίου,τρισγωνιαίου κ.λπ. 
οικοπέδου, τα ύψη του κτιρίου μετριόνται από κάθε ση¬ 
μείο της ρυμοτομικής γραμμής στη στάθμη του οριστικά 
διαμορφωμένου πεζοδρομίου, όπως βεβαιώνεται από τον 
οικείο δήμο. 

Αν δεν υπάρχει οριστικά διαμορφωμένο πεζοδρόμιο, η 
στάθμη αυτή προκύπτει από την εγκεκριμένη υψομετρική 
μελέτη της οδού. Αν δεν υπάρχει υψομετρική μελέτη ή η 
υπάρχουσα χρειάζεται τροποποίηση, ο οικείος δήμος 
έχει υποχρέωση να καταρτίσει σχετική μελέτη, κατά μή¬ 
κος ενός τουλάχιστον οικοδομικού τετραγώνου. Σε περί- 

πτώση αδυναμίας του δήμου η μελέτη συντάσσεται από 
ιδιώτη μηχανικό και εγκρίνεται από το δήμο. 

III) Διαμπερή οικόπεδα: 

Αφετηρία μέτρησης του ύψους των κτιρίων, είναι η σε 
κάθε πρόσωπο ή κάθε γωνία αυτού αντιστοιχούσα αφε¬ 
τηρία μέτρησης του ύψους κατά τις διατάξεις των προη¬ 
γουμένων περιπτώσεων I, II. 

Β. Σε περίπτωση μεσαίων μη διαμπερών οικοπέδων με 
κατωφέρεια ως προς το βάθος του οικοπέδου ως αφετη¬ 
ρία μέτρησης του ύψους του κτιρίου επί της ρυμοτομικής 
γραμμής λαμβάνεται η καθοριζόμενη από την προηγού¬ 
μενη παράγραφο I, το δε κτίριο κλιμακώνεται προς το βά¬ 
θος του οικοπέδου εις τέτοιοντρόπον ώστε σε κανένα ση¬ 
μείο του να μην υπερβαίνει το μέγιστο επιτρεπόμενο 
ύψος της περιοχής μετρούμενο από το φυσικό έδαφος. 

Γ. Σε περίπτωση κεκλιμένων διαμπερών οικοπέδων 
εφαρμόζονται τα αναφερόμενα στην προηγούμενη πα¬ 
ράγραφο Β μέχρι το ήμισυ του βάθους μετρούμενο επί 
της γραμμής που ενώνει τα μέσα των προσώπων αυτού 
όσον αφορά την αφετηρία μέτρησης του ύψους επί της 
ρυμοτομικής γραμμής με την υψηλότερη στάθμη. 

Για το υπόλοιπο τμήμα του οικοπέδου εφαρμόζονται τα 
αναφερόμενα για διαμπερή οικόπεδα στην προηγούμενη 
πράγραφο III. 

Δ. Οι διατάξεις των προηγουμένων παραγράφων Β και 
Γ δεν εφαρμόζονται σε περίπτωση που το επιτρεπόμενο 
ύψος και ο αριθμός των ορόφων στα κατωφερικά οικόπε¬ 
δα οικοδομικού τετραγώνου (Ο.Τ.) έχει καθοριστεί μικρό¬ 
τερος από τον αντίστοιχο των ανωφερικών. 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουλίου 2004 

Ο ΥΦΥΠΟΥΡΓΟΣ 

ΣΤΑΥΡΟΣ ΚΑΛΟΓΙΑΝΝΗΣ 
-♦- 

Αριθ.3116 (2) 

Καθορισμός πλάτους οδού, στον οικισμό Ν. Σουλίου, του 
Δήμου Εμμ. Παπά Ν. Σερρών, μεταξύ των οικοπέδων 
των κληρ. Κούντιου Μαγδαληνής, κληρ. Ζαμπάκη 
Δημ., κληρ. Λιούσα Μαρίας, Πεχλιβανίδη, Ζιάκα Θεο¬ 
δοσίου και Καμπράνη Γεωργίου. 

Ο ΝΟΜΑΡΧΗΣ ΣΕΡΡΩΝ 

Έχοντας υπ’ όψη: 

1. Τις διατάξεις του άρθρου 2 παρ. 3του Π.Δ/γματοςτης 

20.8.1985 (ΦΕΚ414Δ) για την έγκριση τοπικού ρυμοτομι¬ 
κού σχεδίου. 

2. Τις διατάξεις του άρθρου 6 του Π.Δ/γματος της 

24.4.1985 (ΦΕΚ 181 Δ), όπως αυτό τροποποιήθηκε μετά 
όμοια του της 14.2.1987 (ΦΕΚ 133Δ) και 25.4.1989 (ΦΕΚ 
293Δ), όπως αυτές ισχύουν σήμερα. 


3. Την υπ’ αριθ. ΤΠ/ΕΠΑ/10052/9.5.1989 απόφαση Νο¬ 
μάρχη (ΦΕΚ 318Δ) «Ένταξη σε κατηγορία και καθορισμός 
ορίων του οικισμού Ν. Σουλίου κ.λ.π.», όπως αυτή τροπο¬ 
ποιήθηκε και συμπληρώθηκε μεταγενέστερα με όμοιες 
αποφάσεις. 

4. Την υπ’ αριθ. 2804/17.9.1996 απόφαση Νομάρχη 
(ΦΕΚ 1215Δ) «Καθορισμός πλάτους κοινοχρήστων χώ¬ 
ρων (δρόμων) στα αραιοδομημένα τμήματα του οικισμού 
Ν. Σουλίου», όπως αυτή τροποποιήθηκε και συμπληρώ¬ 
θηκε μεταγενέστερα με την όμοια της 1488/20.5.1997 
απόφαση. 

5. Το με αριθ. πρωτ. 97758/12288/1.11.1991 εδαφ. 2 έγ¬ 
γραφο του Υπ. ΠΕ.ΧΩ.Δ.Ε., για άφεση σε κοινή χρήση 
τμημάτων οικοπέδων για την δημιουργία δρόμων. 

6. Το γεγονός ότι ο δρόμος, μήκους 130 μ. περίπου, 
αφέθηκε σε κοινή χρήση από τους παρόδιους ιδιοκτήτες 
για την εξυπηρέτηση τους από αμνημονεύτων χρόνων και 
εξυπηρετεί μόνον τα οικόπεδα που έχουν πρόσωπο σε 
αυτόν, δεν συνεχίζεται δε περαιτέρω (τοπικής σημασίας). 

7. Το γεγονός ότι τα οικόπεδα στην νότια πλευρά του 
δρόμου έχουν πολύ μικρό βάθος και η δόμηση τους είναι 
δυσχερής, σε σχέση μετά οικόπεδα στην βόρεια πλευρά 
του ανωτέρω δρόμου, τα οποία έχουν μεγάλο βάθος. 

8. Την υπ’αριθ. 124/2004 απόφαση του Δ.Σ. Εμμ. Παπά 
σχετικά με την διάνοιξη της προαναφερόμενης οδού. 

9. Την υπ’ αριθ. 17 (αριθ. πρακτ. 5/2.7.2004) γνωμοδό¬ 
τηση του Συμβουλίου ΧΟΠ Ν. Σερρών. 

10. Τις διατάξεις του άρθρου 29Ατου Ν. 1558/1985 που 
προστέθηκαν με το άρθρο 27 του Ν. 2081/1992 κατ’ επι¬ 
ταγή των οποίων διαπιστώνουμε ότι δεν προκαλείται δα¬ 
πάνη σε βάρος του προϋπολογισμού του Δήμου Ν. Σου¬ 
λίου, όπως προβλέπεται, αποφασίζουμε: 

1. Εγκρίνεται ο καθορισμός του πλάτους της οδού με¬ 
ταξύ των οικοπέδων των κληρ. Κούντιου Μαγδαληνής, 
κληρ. Ζαμπάκη Δημητρίου, κληρ. Λιούσα Μαρίας, Πεχλι- 
βανίδη, Ζιάκα Θεοδοσίου και Καμπράνη Γεωργίου, που 
βρίσκεται εντός των ορίων του οικισμού Ν. Σουλίου, Δή¬ 
μου Εμμ. Παπά, σε 4,00 μ., με τη γραμμή δόμησης, στη νό¬ 
τια πλευρά, να ορίζεται από τις τρεις υφιστάμενες οικο¬ 
δομές, ενώ στη βόρεια πλευρά από την παράλληλη προς 
την προηγούμενη στα 4.00 μ. και όπως αυτές φαίνονται 
στο τοπογραφικό διάγραμμα, με κλίμακα 1:500, που συ¬ 
νοδεύει την απόφαση αυτή. Σε περίπτωση που τα οικόπε¬ 
δα έχουν εμβαδόν μεγαλύτερο των 500 τ.μ. οι οικοδομές 
τοποθετούνται όπως ορίζει το Π.Δ. 24.4.1985, όπως αυτό 
τροποποιήθηκε, δηλαδή σε απόσταση 2,5 μ. από την κα- 
θορισθείσα γραμμή δόμησης. 

2. Η απόφαση αυτή έχει ισχύ από τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 2 Αυγούστου 2004 
Ο Νομάρχης 

ΚΩΝ/ΝΟΣ ΠΑΠΑΠΑΝΑΓΙΩΤΟΥ 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


6711 









6712 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 709/28/04 (3 ) 

Τροποποίηση ρυμοτομικού σχεδίου Αθηνών στο Ο.Τ. 
42/1996 με άρση και επανεπιβολή απαλλοτρίωσης 
στην οδό Ευέλπιδος Λέκκα. 

Ο ΝΟΜΑΡΧΗΣ ΑΘΗΝΩΝ 

Έχοντας υπ’ όψη: 

1. Τις διατάξεις του Ν.Δ/τοςτης 17.7.1923, όπως μετα¬ 
γενέστερα τροποποιήθηκαν και συμπληρώθηκαν και ειδι¬ 
κότερα τα άρθρα 3 και 70. 

2. Τις διατάξεις του Ν. 1577/1985 (ΦΕΚ 240Α) και ειδι¬ 
κότερα του άρθρου 34. 

3. Τις διατάξεις του κώδικα Βασικής Πολεοδομικής Νο¬ 
μοθεσίας (ΦΕΚ 580 Δ'/1999) και ειδικότερα τα άρθρα 152 
παρ. 6, 154. 

4. Τις διατάξεις των ιδρυτικών νόμων της Νομαρχιακής 
αυτοδιοίκησης: Ν. 2218/1994 (ΦΕΚ 90Α/1994) και Ν 
2240/1994 (ΦΕΚ 153Α71994). 

5. Τις διατάξεις του Π.Δ/τος 30/1996 (ΦΕΚ 21Α71996) 
«Κώδικας Νομαρχιακής Αυτοδιοίκησης», όπωςτροποποι- 
ήθηκε και ισχύει σήμερα. 

6. Τις διατάξεις του αρ. 29Α του Ν. 1558/1985 όπως προ¬ 
στέθηκε με το άρ. 27 του Ν. 2081 /1992 (ΦΕΚ 154Α) και το 
έγγραφο του Δήμου Αθηναίων με αρ. πρ. 170264/4377/ 
17.12.2003 με το οποίο στάλθηκε αντίγραφο του προϋ¬ 
πολογισμού έτους 2004 με πρόβλεψη στον αρ. 23 δαπά¬ 
νης για την διάνοιξη της Ευέλπιδος Λέκκα. 

7. Τις διατάξεις του άρθρου 29 του Ν. 2831/2000 (ΦΕΚ 
140/Α), όπως αντικαταστάθηκαν από το άρθρο 10 του 
Ν. 3044/26.8.2002 (ΦΕΚ 197/Α). 

8. Τον ισχύοντα οργανισμό Εσωτερικής Οργάνωσης και 
Λειτουργίας των Υπηρεσιών της Νομαρχιακής Αυτοδιοί¬ 
κησης Αθηνών-Πειραιώς Νομαρχίας Αθηνών (ΦΕΚ 1262/ 
Β /31.12.1997), όπως τροποποιήθηκε και ισχύει (ΦΕΚ 724/ 


Β72003) και συμπληρώθηκε με την απόφαση 30763/2003 
(ΦΕΚ 769/Β713.6.2003). 

9. Τη συγκρότηση των Σ.Χ.Ο.Π. των Δ/νσεων Πολεοδο¬ 
μίας με την 34/30.5.2002 απόφαση Νομαρχιακού Συμβου¬ 
λίου Αθηνών όπως τροποποιήθηκε με την 10/20.1.2004 
απόφασή του. 

10. Το Δ/γμα ρυμοτομίας του Δήμου Αθηνών (ΦΕΚ 
117/Δ78.8.1963). 

11. Την με αρ. 3 της 5ης συνεδρίασης στις 28.5.2004 
γνωμοδότηση του Σ.Χ.Ο.Π. του Νομαρχιακού Τομέα Κε¬ 
ντρικής Αθήνας. 

12. Τα νόμιμα δικαιολογητικά που περιέχονται στο φά¬ 
κελο, αποφασίζουμε: 

1. Την τροποποίηση του ρυμοτομικού σχεδίου του Δή¬ 
μου Αθηναίων στο Ο.Τ. 42/1996 με την άρση και επανεπι- 
βολή απαλλοτρίωσης στην οδό Ευέλπιδος Λέκκα, όπως 
φαίνεται στο τοπογραφικό διάγραμμα 1:500 που συνο¬ 
δεύει την απόφαση αυτή και δημοσιεύεται μαζί της. 

2. Η ισχύς της παρούσας απόφασης αρχίζει από την 
ημερομηνία δημοσίευσής της στην Εφημερίδα της Κυ- 
βερνήσεως. 

3. Επιτρέπεται η υποβολή προσφυγής στον Γενικό 
Γραμματέα Περιφέρειας, μόνο για παράβαση Νόμου 
σύμφωνα με τις διατάξεις του άρθρου 69 του Π.Δ. 30/ 

1996 (ΦΕΚ 21 /Α71996) όπως τροποποιήθηκε και ισχύει σε 
προθεσμία 30 ημερών από τη δημοσίευσή της στην Εφη¬ 
μερίδα της Κυ βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουλίου 2004 

Ο Νομάρχης 
I. ΣΓΟΥΡΟΣ 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στο ΦΕΚ 224/Δ'/5.3.2004, που δημοσιεύθηκε η υπ’ 
αριθμ. 7317/17.2.2004 κοινή υπουργική απόφαση «Περί 
έγκρισης τοπικού ρυμοτομικού σχεδίου στην εκτός σχε¬ 


δίου περιοχή Κορίτες - Κόντρα - Αγίας Μαρίνας Δ. Κρω- 
πίας», αντικαθίσταται το εσφαλμένο δημοσιευθέν σχε¬ 
διάγραμμα με το σωστό, ως εξής: 

(ΑπότοΥπ. ΠΕ.ΧΩ.Δ.Ε.) 

